YouTube har nok engang taget grovfilen i brug mod Rasmus Paludan og lukket ned for kanalen 'Stram Kurs'.

Det skriver Stram Kurs på Facebook.

'Det lader til, at YouTube (igen) har deaktiveret vores kanal. Det gjorde YouTube også i 2018 pga. det konstante pres fra danske journalister, som hader Danmark og danskerne', siger Rasmus Paludan på facebooksiden.

Mange kender nok Rasmus Paludan som partileder for Stram Kurs, som blev opstillingsberettiget ved folketingsvalget i 2019 efter blandt andet en massiv kampagne på netop YouTube.

Siden partilederens digitale oprejsning har YouTube dog strammet reglerne gevaldigt.

Det har resulteret i, at Paludans videoer ikke længere fremgår blandt de 'anbefalede' resultater, og at den racismedømte partileder ikke længere kan tjene penge på sine videoer.

Paludans nedtur

Se også: En torsk til Danernes Lys

Forbyder chikane og hadsk tale

Ifølge partilederen selv er der dog denne gang tale om en overreaktion fra YouTubes side. Efter hans opfattelse har youtubekanalen 'Stram Kurs' ikke overtrådt reglerne.

'Normalt bliver en YouTube kanal deaktiveret, hvis den får 3. strike. Vi havde 0 strikes. Vi appellerer beslutningen, som jeg anser for en åbenlyst fejl. Vi ønsker at overholde YouTubes regelsæt', skriver Paludan i facebookopslaget.

YouTube kan ikke udtale sig om den konkrete sag, men oplyser til Ekstra Bladet, hvilke regler der generelt gælder for kanallukning.

'YouTubes retningslinjer forbyder chikane og hadsk tale mod enkeltpersoner eller grupper baseret på fx race, religion, handicap eller seksuel orientering. Når vi bliver opmærksom på, at videoer overtræder disse retningslinjer, fjerner vi dem. Og i tilfælde af gentagne overtrædelser bliver den pågældende kanal lukket', skriver YouTube.

Ekstra Bladet har kontaktet Rasmus Paludan, og han svarer i en mail:

'Vi anker beslutningen. Normalt bliver en kanal slettet ved tredje strike. Vi havde ingen strikes'.

Se også: Paludans one-man-show

Paludan har været svinedyr